Gunung Jiuhua

Gunung Jiuhua () terletak di Chizhou, Wilayah Anhui di China merupakan sebuah tapak Buddhisme yang penting serta kawasan semula jadi yang indah. Gunung ini ialah salah satu daripada empat gunung Buddha terkenal di China, termasuk dalam kumpulan pertama kawasan pemandangan bertaraf 5A di China. Gunung merupakan salah satu tapak warisan semula jadi dan kebudayaan pertama yang diwartakan di negara itu. Ia juga merupakan kawasan tarikan utama dalam strategi pembangunan pelancongan "dua gunung dan satu tasik" di Wilayah Anhui (Gunung Jiuhua, Tasik Taiping dan Huangshan). Kawasan yang dirancang bagi destinasi ini meliputi 120 kilometer persegi, manakala kawasan perlindungannya ialah 174 kilometer persegi, terdiri daripada 11 kawasan pemandangan.

 Sejarah 
Gunung Jiuhua pernah dikenali sebagai Gunung Lingyang pada zaman Dinasti Han. Pada zaman Dinasti Liang dan Chen dalam era Dinasti Selatan, ia dikenali sebagai Gunung Jiuzi (九子山). Menurut legenda, penyair besar Li Bai dari Dinasti Tang pernah mengembara ke sini dan menulis baris terkenal; "Keajaiban terbahagi kepada dua aliran, gunung suci melahirkan sembilan kemuliaan (妙有分二气，灵山开九华). Daripada baris inilah nama Gunung Jiuhua dikatakan berasal.

Gunung Jiuhua terletak di bahagian tenggara Bandar Chizhou, di Daerah Qingyang, Wilayah Anhui. Kawasan keseluruhannya meliputi 120 kilometer persegi, manakala kawasan perlindungannya berjumlah 114 kilometer persegi. Puncak tertingginya ialah Puncak Shiwang, dengan ketinggian 1,342 meter dari aras laut. Bersama-sama Gunung Wutai di Shanxi, Gunung Emei di Sichuan dan Gunung Putuo di Zhejiang, Gunung Jiuhua diiktiraf sebagai salah satu daripada Empat Gunung Buddha Agung di China.

Pada tahun 719 Masihi, Kim Qiaoque yang merupakan seorang putera dari Kerajaan Silla (kini di sekitar Bandar Cheongju, Korea Selatan) yang telah ditahbiskan sebagai seorang biksu, datang ke Gunung Jiuhua dan menjalani kehidupan pertapaan selama 75 tahun. Beliau meninggal dunia pada usia 99 tahun, dan jasadnya kekal utuh sebagai relik suci. Disebabkan rupa parasnya yang sangat mirip dengan Bodhisattva Dizang, komuniti sami di situ mempercayai beliau sebagai salah satu jelmaan Dizang Bodhisattva. Oleh sebab itu, Gunung Jiuhua kemudian dihormati sebagai tapak suci yang didedikasikan kepada Dizang Bodhisattva.

Pada zaman kegemilangan Dinasti Ming dan Qing, kawasan ini mempunyai sehingga 360 buah kuil, serta 4,000 hingga 5,000 sami dan bhikkhuni. Gunung Jiuhua bukan sahaja terkenal kerana budaya Buddhanya, tetapi juga kerana keindahan semula jadinya, termasuk pokok pain tua, hutan buluh hijau, batu-batu aneh, air terjun, anak sungai dan gua.

Gunung Jiuhua pada asalnya dikenali sebagai Gunung Jiuzi (Gunung Sembilan Puncak). Namun demikian, sejak penyair Dinasti Tang, Li Bai menulis tentang gunung ini, namanya berubah. Beliau menggambarkan Gunung Jiuzi melalui baris-baris puitis berikut:

Ketika belayar menuruni Sungai Jiujiang tempoh hari, aku melihat Puncak Jiuhua dari kejauhan. Laksana sungai syurgawi tergantung di langit, air hijaunya menghiasi bunga raya. 

Gunung ini kemudiannya dinamakan semula sebagai Gunung Jiuhua. Sebagai destinasi ziarah yang popular, ia menjadi sangat terkenal di bahagian tenggara China dan akhirnya diiktiraf sebagai salah satu daripada empat gunung suci agama Buddha. Sejak dibuka kepada umum pada tahun 1979, Gunung Jiuhua dengan warisan budaya Buddha yang kaya serta pemandangan alam yang unik, telah meraih reputasi tinggi di Asia Tenggara, Korea Selatan dan Jepun. Gunung ini dikenali sebagai gunung dan bodhimaṇḍa Bodhisattva Dizang, serta terkenal kerana memiliki sejumlah besar relik suci Buddha, termasuk sebuah patung Dizang setinggi 109.9 meter (361 kaki).

Kawasan ini mempunyai 99 puncak, antaranya Puncak Shiwang, Puncak Teratai, dan lain-lain.

Gunung Jiuhua kemudiannya disahkan sebagai geopark negara, kemudian sebagai geopark serantau (Rangkaian Geopark Asia Pasifik), dan akhirnya diterima sebagai Geopark Global UNESCO pada tahun 2019.

 Iklim 

 Catatan 

 Pautan luar 

History of Jiahuashan

Category:Taman negara di China
Jiuhua